**Miljø og Teknik**

Svendborgvej 135

5762 Vester Skerninge

Tlf. 62 23 30 00

mt@svendborg.dk

www.svendborg.dk

Sagsid. 12/1444

Team Landbrug

Ref. AMTCVM

Dir. Tlf. 62 23 34 27



**Åbningstider**

Mandag-onsdag 9.00-15.00

Torsdag 10.00-16.30

Fredag 9.00-14.00

Søby Havn

Havnen 6

5985 Søby

Att.: Anders Johansson, [ajo@shipyard.dk](mailto:ajo@shipyard.dk)

**Afgørelse om VVM-pligt for udvidelse af Søby Havn**

Svendborg Kommune har via Ærø Kommune modtaget jeres anmeldelse om udvidelse af havnen i Søby.

Som følge af Lov om forpligtende samarbejde[[1]](#footnote-2) er det Svendborg Kommune, der administrerer VVM-bekendtgørelsen[[2]](#footnote-3) i Ærø Kommune.

Projektet er omfattet af VVM-bekendtgørelsens bilag 1, punkt 8a*: Indre vandveje og havne ved indre vandveje, der ikke udgør en del af søterritoriet, og som kan anløbes af skibe på over 1350 tons.*

samt

8b: *Større landanlæg til havneformål i forbindelse med havne, der kan besejles af skibe over 1350 tons*

Desuden er projektet også omfattet af VVM-bekendtgørelsens bilag 2 pkt. 4g: *Skibsværfter.*

En del af projektet etableres i søterritoriet. Kystdirektoratet er myndighed for den del af projektet.

Ærø Kommune/Svendborg Kommune er myndighed for den del af projektet, som omfatter landdelen.

Afgørelse

I henhold til VVM-bekendtgørelsens § 3, stk. 1 er **projektet VVM-pligtigt**. Afgørelsen er truffet på baggrund af de oplysninger, der er indeholdt i anmeldelsen.

VVM-pligten indebærer, at projektet ikke kan realiseres, før der er udstedt kommuneplanretningslinjer for anlægget, ledsaget af en redegørelse, der indeholder en vurdering af anlæggets virkning på miljøet, og der er meddelt tilladelse til projektet.

Sagens oplysninger

Anmeldelsen er indgivet i henhold til § 2 i VVM-bekendtgørelsen.

Det er i anmeldelsen oplyst, at erhvervshavnen udvides med en større dok, lystbådehavnen udvides med 100 %, der etableres en kaj for krydstogtskibe mellem erhvervshavnen og lystbådehavnen samt havnebassinet graves dybere, se vedlagte kortbilag 1.

Offentliggørelse

Der er i samarbejde med Kystdirektoratet orienteret om planlægningen for udvidelsen af havnen i Ugeavisen Ærø 2. oktober 2012, hvor afgørelsen om VVM-pligt også er offentliggjort. I annoncen henvises til [www.svendborg.dk](http://www.svendborg.dk), hvor yderligere oplysninger om projektet er tilgængelig. Endvidere kan der også findes information om projektet på [www.aeroekommune.dk](http://www.aeroekommune.dk).

Klagevejledning

Der kan klages over denne afgørelse til Natur- og Miljøklagenævnet af enhver med retlig interesse i sagens udfald og af landsdækkende foreninger og organisationer jf. planlovens § 59.


Klagen skal være skriftlig og skal sendes senest 4 uger efter at

afgørelsen er offentligt meddelt i Ugeavisen Ærø den 2. oktober 2012. Det vil sige klagefristen er den 30. oktober 2012.

Svendborg Kommune videresender klagen til Natur- og Miljøklagenævnet, og underretter samtidig ansøger.

Der er fastsat et Klagegebyr på 500 kr, som opkræves af Natur- og Miljøklagenævnet.

Venlig hilsen



Charlotte Vesterlund McAinsh

Agronom

**Kopimodtagere:**

Rambøll, v. Stine Rabech Nielsen

Kystdirektoratet v. Laura Storm Henriksen

Ærø Kommune v. Helen Vøge

Søby Værft, Dokvej 5, 5985 Søby

Naturstyrelsen, [nst@nst.dk](mailto:nst@nst.dk)

Danmarks Naturfredningsforening, [dn@dn.dk](mailto:dn@dn.dk)

Dansk Ornitologisk Forening, [natur@dof.dk](mailto:natur@dof.dk)

Dansk Botanisk Forening, [dbotf@mail.tele.dk](mailto:dbotf@mail.tele.dk)

1. Bek. af lov nr 50 af 15/1/2010 om forpligtende kommunale samarbejder. [↑](#footnote-ref-2)
2. Bek. nr. 1510 af 15/12/2010 om vurdering af visse offentlige og private anlægs virkning på miljøet (VVM) i medfør af lov om planlægning. [↑](#footnote-ref-3)